или обстоятелства, сочещи незаконна дейност.
 2. Страните могат да установят задължения за доставчиците на услуги на информационното общество за бързо информиране на компетентните публични органи за предприети предполагаеми незаконни действия или информация, предоставена от получателите на техните услуги, или задължения за предаване на компетентните органи, по тяхно искане, на информация, която позволява идентифицирането на получатели на техните услуги, с които те имат договори за съхраняване на данни.
 Член 249
 Преходен период
 Украйна прилага изцяло задълженията по настоящия подраздел в срок от 18 месеца от датата на влизане в сила на настоящото споразумение.
 Подраздел 3
 Други разпоредби
 Член 250
 Гранични мерки
 1. За целите на настоящия член „стоки, нарушаващи право върху интелектуална собственост“ са:
 а)
 „фалшифицирани стоки“, и по-специално:
 i)
 стоки, включително опаковки, върху които е поставена без разрешение търговска марка, която е идентична с надлежно регистрирана търговска марка по отношение на същия тип стоки, или която не е възможно да бъде различена по основните си характеристики от такава търговска марка, и която следователно нарушава правата на притежателя на марката;
 ii)
 всякакъв знак за търговска марка (лого, етикет, стикер, проспект, упътване за употреба или документ за гаранция), дори представен отделно, при същите условия, приложими за стоките, посочени в подточка i);
 iii)
 опаковъчни материали, върху които са поставени търговските марки на фалшифицирани стоки, представени отделно, при същите условия, приложими за стоките, посочени в подточка i);
 б)
 „пиратски стоки“, по-специално стоки, които представляват или съдържат копия, направени без съгласието на носителя на авторското право или на сродното с него право или на право върху промишлен дизайн, или на надлежно упълномощено от носителя на правото лице в държавата на производство, независимо дали правото е регистрирано или не по силата на вътрешното законодателството;
 в)
 стоки, които съгласно законодателството на страната, в която е подадена молбата за намеса на митническите органи, нарушават правото върху:
 i)
 патент;
 ii)
 сертификат за допълнителна закрила;
 iii)
 правно защитен сорт растение;
 iv)
 промишлен дизайн;
 v)
 географско означение.
 2. Освен ако не е предвидено друго в настоящия раздел, страните приемат процедури (39), предоставящи възможност на носителите на права, които имат сериозни основания да подозират, че може да бъде извършен внос, износ, реекспорт, въвеждане или напускане на митническата територия, поставяне под режим с отложено плащане или поставяне в свободна зона или в свободен склад на стоки, с които се нарушават права върху интелектуална собственост, да поискат писмено от компетентните административни или съдебни органи митническите органи да спрат освобождаването или да задържат такива стоки.
 3. Страните предвиждат, че когато митническите органи, в хода на своите действия и преди да бъде подадена молба от носителя на права или такава да бъде уважена, имат достатъчни основания да подозират, че стоките нарушават право върху интелектуална собственост, могат временно да спрат освобождаването на стоките или да ги задържат, за да дадат възможност на носителя на права да внесе молба с искане за намеса съгласно параграф 1.
 4. Всички права или задължения, установени в част III от раздел 4 на Споразумението ТРИПС, свързани с вносителя, също така се прилагат и към износителя или към притежателя на стоките.
 5. Страните